EUROOPAN YHTEISÖJEN KOMISSIO 
Bryssel, 28.01.1998 
KOM(1998) 32 lopull. 
KOMISSION TIEDONANTO 
EUROOPAN PARLAMENTILLE. NEUVOSTOLLE. 
JA TALOUS- JA SOSIAALIKOMITEALLE 
ELINTARVIKKEIDEN SEKÄ ELÄINLÄÄKINTÄ- JA 
KASVINSUOJELUALAN VALVONNASTA JA TARKASTUKSISTA 

1. JOHDANTO 
Tässä tiedonannossa esitetään tähän mennessä tapahtunut edistyminen kuluttajien 
terveydestä ja elintarvikkeiden turvallisuudesta annetussa komission tiedonannossa 
(KOM (97)183 lopullinen, 30. maaliskuuta 1997) suunnitellun toiminnan osalta. 
Tiedonannossa kerrotaan myös, mitä tulevaisuudessa aiotaan tehdä komission IGS:n 
(hallinnon tarkastus) 13. lokakuuta 1997 tekemän elintarvikkeiden turvallisuutta 
valvovia elimiä koskevan raportin suositusten perusteella (tätä raporttia kutsutaan 
tässä tiedonannossa yksinkertaisesti IGS:n raportiksi). 
Komissio toistaa olevansa varauksetta sitoutunut ylläpitämään hyväksyttäviä 
elintarvikkeiden turvallisuusstandardeja ja suojelemaan kuluttajien terveyttä. 
Komissio on vahvasti sitä mieltä, että kuluttajien terveyden suojelu onnistuu 
parhaiten elintarviketeollisuuden, kansallisen tason virallisten valvontayksiköiden 
sekä komission tehokkaan yhteistyön avulla tehokkaan lainsäädännön pohjalta. 
Kunkin ryhmän on hyväksyttävä velvollisuutensa sen varmistamiseksi, että 
elintarvikkeiden turvallisuudelle annetaan ehdoton etusija ja että toiminta on 
avointa, jotta kuluttajat voisivat mahdollisimman suuressa määrin luottaa 
järjestelmään. 
Elintarviketeollisuuden on tuotantoketjun kaikissa vaiheissa kehitettävä tehokkaat 
seuranta- ja itsevalvontajärjestelmät sen varmistamiseksi, että elintarvikkeet 
tuotetaan elintarvikkeiden turvallisuutta koskevan EU:n lainsäädännön vaatimusten 
mukaisesti. Jäsenvaltiot voivat toteuttaa perusvelvollisuutensa kuluttajien terveyden 
suojelua kohtaan kansallisella tasolla kehittämällä koordinoituja valvontaohjelmin, 
jotka kattavat koko elintarvikkeiden tuotantoketjun, ja ottamalla käyttöön 
tarkastuksiin perustuvia valvontajärjestelmiä tilanteen seuraamiseksi yksittäisten 
yritysten tiloissa. Komission tehtävänä on ensisijaisesti valvoa valvontatoimintaa, 
josta päävastuu on jäsenvaltioiden viranomaisilla. Komissio keskittyy valvomaan 
sitä, miten kansalliset viranomaiset soveltavat yhteisön lainsäädäntöä käytännössä. 
Tämä tapahtuu käyttämällä tarkastusmenetelmiä, joilla on määrä seurata 
toimivaltaisten viranomaisten toimintaa elintarvikkeiden tuotantoketjun kaikissa 
vaiheissa. On kuitenkin muistettava, että kaikkien näiden tehtävien toteuttaminen 
tulee aina olemaan komissiolle haasteellinen urakka. 
Komissio ottaa edellä mainitut huomautukset huomioon ja hyväksyy lGS:n raportin 
ensimmäisen osan V luvussa tehdyt suositukset. Komissio katsoo, että tämä raportti, 
jossa tuetaan ja käsitellään komission viime kuukausien aikana toteuttamia toimia, 
muodostaa vankan perustan komission valvonta- ja tarkastustoiminnan 
kehittämiselle edelleen. 
-2-
2. KOMISSION ELINTARVIKE, ELÄINLÄÄKINTÄ- JA 
KASVINSUOJELUVALVONTAYKSIKÖIDEN RAKENNE 
2.1 Komission toimisto vai virasto? 
Komissio on peruuttanut Euroopan eläinlääkinnän ja kasvinsuojelun 
tarkastusviraston perustamista koskevan ehdotuksen (KOM(96)223 lopullinen). 
BSE-tautia käsittelevän Euroopan parlamentin väliaikaisen seurantakomitean 
loppuraportissa, talous- ja sosiaalikomiteassa sekä IGS:n raportissa oltiin kaikissa 
sitä mieltä, että itsenäisen viraston perustamisesta ei saataisi mitään lisähyötyä. 
IGS:n raportissa huomautettiin, että elintarvikkeiden turvallisuutta valvovien 
yksikköjen on oltava tarpeeksi itsenäisiä, jotta niiden tutkimusten tulokset olisivat 
riittävän puolueettomia ja objektiivisia. Raportissa todettiin myös, että näihin 
tavoitteisiin päästään parhaiten luomalla valvontayksiköille selkeästi määritetty 
oikeudellinen ja virallinen asema - tämä käsittää niiden toimeksiannon, henkilöstön 
tehtävien ja velvollisuuksien, menetelmien, työskentelytapojen jne. määrittämisen. 
Säilyttämällä elintarvikkeiden turvallisuuden valvontaan liittyvät komission 
tehtävät komission omissa yksiköissä voidaan pitää yllä tarpeellista välimatkaa 
näiden yksikköjen ja kansallisten viranomaisten välillä. Komission yksiköt 
valvovat kansallisten viranomaisten toimintaa (tämä onnistuu paremmin toimiston 
kuin viraston avulla). Lisäksi komissio on vastuussa toimistaan sekä muille 
yhteisön toimielimille että kuluttajille, eikä komission yksikkö ole vaarassa joutua 
syrjään päätöksentekoprosessista niin kuin saattaisi käydä, jos perustettaisiin 
virasto. Aiemmassa tiedonannossa hahmotellut ja tässä edelleen luonnostellut 
toiminnan hallintoon ja itse toimintaan liittyvät muutokset takaavat, että yksikkö 
toimii avoimesti ja itsenäisesti. 
Komissio on tämän vuoksi päätynyt siihen, että komission yleiselle vastuulle 
kuuluva elintarvike- ja eläinlääkintätoimisto edelleenkin hoitaa valvonta- ja 
tarkastusvelvollisuuksia. 
2.2 Komission aloitteet 
Niissä kahdessa päätöksessä, jotka komissio tekee ennen tammikuun loppua, 
annetaan säännöt paikan päällä tapahtuvista eläinlääkintäalan tarkastuksista niin 
jäsenvaltioissa kuin kolmansissa maissa. Komissio ja jäsenvaltiot sitoutuvat näin 
julkisesti nopeuttamaan tarkastuskäynneillä kerättyjen tulosten käsittelyä ja 
varmistamaan, että nämä tulokset ja niiden pohjalta annettavat suositukset saatetaan 
nopeasti sekä Euroopan parlamentin että väestön tietoon. 
Komissio laatii tarpeen vaatiessa valiokäytäntöihin perustuvia suuntaviivoja, joilla 
autetaan jäsenvaltioita kehittämään koordinoituja, elintarvikkeiden koko 
tuotantoketjun kattavia valvontaohjelmia ja ottamaan käyttöön tarkastuksiin 
perustuvat valvontajärjestelmät. 
Lisäksi komissio tutkii, tarvitaanko jäsenvaltioiden tasolla ylimääräisiä valvontaa 
muista kuin eläimistä peräisin olevien elintarvikkeiden, esimerkiksi hedelmien ja 
vihannesten, turvallisuusnormien osalta sen arvioimiseksi, tarvitaanko kansallisella 
tai yhteisön tasolla lisätoimia. 
-3-
2.3 Toiminnan avoimuus 
Avoimuus voidaan taata parhaiten varmistamalla, että elintarvike- ja 
eläinlääkintätoimisto työskentelee julkaistuja toimintastandardeja noudattaen ja että 
sen toimintaa voidaan valvoa ulkoapäin. Parhaillaan laaditaan IGS:n raportin 
suositusten perusteella menetelmiä koskevaa käsikirjaa, joka kattaa kaikki 
toimiston toimintaan kuuluvat näkökohdat. Käsikirjan tueksi kehitetään tehokasta 
sisäistä hallinnon valvontaa käsikirjassa esitettyjen vaatimusten täytäntöönpanon 
seuraamiseksi. 
Euroopan yhteisön perustamissopimuksen 214 artiklassa määrätään tietyistä 
periaatteista, joita on noudatettava julkaistaessa yksittäisiä yrityksiä koskevia 
tietoja, mutta toimisto tekee näissä rajoissa kaikkensa varmistaakseen, että sen 
tutkimustulokset ovat vapaasti saatavilla. Toimistolle ollaan laatimassa Internet­
sivua, jonne on pääsy pääosaston XXIV kotisivun kautta Europa-palvelimelta. 
Toimisto julkaisee vuosikertomuksen toiminnastaan yleiseen levitykseen. Kopio 
tästä raportista laitetaan Internetiin, ja sitä jaetaan laajalle. 
Kuluttaja- ja tuottajayhdistysten kanssa järjestetään säännöllisesti keskusteluja 
tarkastusohjelmien tulosten käsittelemiseksi. 
3. ELINTARVIKE- JA ELÄINLÄÄK1NTÄTOIMISTON PERUSTAMINEN 
3.1 Henkilöstövarat 
IGS:n raportissa (SEC(97)482, s. 3), joka on päivätty 11. maaliskuuta 1997, 
suositeltiin, että komission valvontayksiköihin tarvitaan tehtävien suorittamiseksi 
yhteensä 202 toimea, joista 127 olisi A-palkkaluokan toimia. Komissio on 
hyväksynyt tämän suosituksen ja järjestää asteittain nämä toimet täytettäviksi, jotta 
toimisto voi ryhtyä hoitamaan kaikkia velvollisuuksiaan. Komission 
henkilökuntasiirtojen lisäksi on tunnustettu budjettivallan käyttäjän rooli vuoden 
1997 korjaavassa ja täydentävässä lisätalousarviossa - tähän sisältyy 35 toimen 
luominen ja määrärahojen myöntäminen 12 ylimääräisen toimihenkilön 
palkkaamista varten. 
3.2 Työskentelymenetelmät 
Aiemmassa komission tiedonannossa (KOM(97)183 lopullinen) hahmoteltiin 
toimintaa työskentelymenetelmien yhdenmukaistamiseksi ja tarkastuskäyntien 
tärkeysjärjestystä koskevan järjestelmän luomiseksi kehitellään parhaillaan. Kun 
tämä työ on saatu päätökseen, se muodostaa perustan elintarvike- ja 
eläinlääkintätoimiston vakiotyöskentelymenetelmille, ja työn tulokset sisällytetään 
ehdotettuun menetelmiä koskevaan käsikirjaan. 
3.3 Elintarvikkeiden koko tuotantoketjun valvonta 
Tätä lähestymistapaa kannatettiin voimakkaasti niissä maissa, joissa IGS-ryhmä 
kävi tutkimuksensa aikana. Siihen sisältyy pienten monialaisten tarkastusryhmien 
kehittäminen, jotka voisivat käsitellä tarkastuskäyntiohjelmassa määritettyjä 
painopistealoja. Kuhunkin ryhmään valitaan henkilökunta siten, että ryhmä voi 
käsitellä kaikkia sille kuuluvaan alaan liittyviä osatekijöitä, kuten eläinruoan 
jalostusta, maatiloilla ja myyntipaikoissa sekä kuljetuksen aikana vallitsevia 
terveys- ja hyvinvointinormeja sekä kyseisten elintarvikkeiden jalostusta, 
varastointia ja levitystä. 
On ehdotettu myös muutaman hätätilanneryhmän perustamista. Ryhmille 
annettaisiin erityisesti epidemiologia- ja tutkimusmenetelmiin liittyvää koulutusta. 
Näiden ryhmien päätehtävä olisi reagoida nopeasti elintarvikkeisiin, 
kansanterveyteen, eläinten terveyteen ja kasvien terveyteen liittyviin kriiseihin niin 
jäsenvaltioissa kuin kolmansissa maissa. 
Elintarvikkeiden turvallisuuden suojelu on valvontatoiminnassa keskeisellä sijalla. 
Jos elintarvikkeiden turvallisuuden ja elintarvikkeiden laatustandardien välillä on 
suora yhteys, valvonnassa voidaan ottaa myös jälkimmäinen tekijä huomioon. 
3.4 Tarkastusmenettelyt 
Tehokkuutta ja avoimuutta silmällä pitäen sekä toissijaisuusperiaatetta 
noudattaakseen elintarvike- ja eläinlääkintätoimisto hoitaa valvontatehtävänsä 
mahdollisimman laajalti siten, että se tarkastaa kuluttajien terveyden suojelusta 
vastaavia elimiä niin jäsenvaltioissa kuin tietyissä kolmansissa maissa (niissä, 
joissa kaupankäynnissä sovellettavia terveystoimenpiteitä koskevat Euroopan 
yhteisön ja kyseisen kolmannen maan väliset sopimukset ovat tulleet voimaan). 
Tarkastuskäynteihin kuuluu tavallisesti tarkastuksia yksittäisissä 
elintarvikkeenkäsittelytiloissa, jotta voidaan arvioida toimivaltaisten viranomaisten, 
yksittäisten tarkastajien ja valvontajärjestelmien toimintaa. Tarkastuskäynteihin 
sisältyy myös tarkistuksia, joilla varmistetaan, että elintarvike- ja 
eläinlääkintätoimiston tarkastajille esitetyt toimintaa koskevat asiakirjat heijastavat 
täysin todellista tilannetta ("todellisuusperäisyyden tarkistukset"). 
Maissa, joiden osalta kaupankäynnissä sovellettavia terveystoimenpiteitä koskevat 
Euroopan yhteisön ja kyseisen kolmannen maan väliset sopimukset eivät ole tulleet 
voimaan, toimisto arvioi virallisten valvontaviranomaisten kykyä varmistaa 
yhteisön lainsäädännössä annettujen normien noudattaminen. Tämä tapahtuu 
käymällä yksittäisillä maatiloilla, myyntipaikoissa, jalostuslaitoksissa jne. 
arvioimassa sitä, miten tuottajat sekä kuljetuksesta ja jalostuksesta vastaavat tahot 
noudattavat paikan päällä alan lainsäädäntöä. 
Kun tarkastuksia tehdään kolmansissa maissa, noudatetaan Maailman 
kauppajärjestön sopimusta terveys- ja kasvinsuojelutoimista sekä erityisesti sen 8 
artiklaa ja liitettä C. 
3.5 Sisäinen valvonta 
IGS:n raportissa suositeltiin, että elintarvike-ja eläinlääkintätoimiston olisi otettava 
huomioon standardissa EN 45004 (Yleiset vaatimukset erityyppisten 
tarkastuslaitosten toiminnalle) hahmotellut periaatteet. Tämän perusteella ja osana 
toimiston ilmaisemaa sitoutumista sisäisen hallintojärjestelmänsä avoimuuteen 
elintarvike- ja eläinlääkintätoimistoon perustetaan sisäinen laaturyhmä. Erityistä 
huomiota kiinnitetään siihen, että laaturyhmällä on erillinen asema toimiston 
sisäiseen hallintorakenteeseen nähden, kuten standardissa EN 45004 edellytetään 
tällaisten rakenteiden osalta. 
Toiminta- ja hallintomenettelyjen muutokset sekä toimiston laajeneminen ovat 
aiheuttaneet sen, että nykyään toteutetaan suunnitelmallista 
henkilöstökoulutusohjelmaa. 
3.6 Yhteistyö 
Elintarvike- ja eläinlääkintätoimisto toimii tiiviissä yhteistyössä yhteisön 
lainsäädännön noudattamista seuraavien muiden tahojen kanssa niin toimielinten 
tasolla kuin jäsenvaltioissa, kolmansissa maissa ja kansainvälisesti. Toimisto pyrkii 
parantamaan yhteistyömenetelmiä asiaan liittyvien osapuolten kanssa 
varmistaakseen voimavarojensa mahdollisimman tehokkaan käytön tarkastus- ja 
valvontatehtäviensä suorittamisessa. 
ISSN 1024-4492 
KOM(98) 32 lopullinen 
ASIAKIRJAT 
FI 03 05 15 
Luettelonumero : CB-CO-98-049-FI-C 
ISBN 92-78-30715-7 
Euroopan yhteisöjen virallisten julkaisujen toimisto 
L-2985 Luxemburg 
>